Ο **Βίτορ Ούγκο Φραντσεσκόλι ντε Σόουζα** (πορτογαλικά: *Vitor Hugo Franchescoli de Souza,* γενν. στις 20 Μαΐου 1991), γνωστός ως **Βίτορ Ούγκο**, είναι Βραζιλιάνος επαγγελματίας ποδοσφαιριστής που αγωνίζεται ως κεντρικός αμυντικός στο ελληνικό πρωτάθλημα για λογαριασμό του Παναθηναϊκού, ως δανεικός από την Μπαΐα.απλα αυτήν την στιγμή δεν αγωνίζεται με τον Παναθηναϊκό διότι υπάρχει ρήτρα σημετοχων !

Βιογραφικό
----------

Ο Βίτορ Ούγκο γεννήθηκε στις 20 Μαΐου του 1991 στην πόλη Γκουαρασί της πολιτείας του Παρανά στην Βραζιλία. Το μεσαίο του όνομα, Φραντσεσκόλι, το πήρε από τον Ουρουγουανό ποδοσφαιριστή Ένζο Φρανσεσκόλι που την εποχή της γέννησης του αγωνιζόταν στη Κάλιαρι στο Ιταλικό πρωτάθλημα και την εθνική Ουρουγουάης με μεγάλη επιτυχία.

Ποδοσφαιρική καριέρα
--------------------

Ξεκίνησε την ποδοσφαιρική του καριέρα στις ακαδημίες της Σάντο Αντρέ, στην οποία το 2010 έκανε και το επαγγελματικό του ντεμπούτο στην ανδρική της ομάδα. Χάρις των εξαιρετικών του εμφανίσεων με την φανέλα του συλλόγου στην διετία που αγωνίστηκε, πήρε στη συνέχεια μεταγραφή σε αρκετές ομάδες της δεύτερης και της τρίτης κατηγορίας της Βραζιλίας και συγκεκριμένα στις Σπορτ, Ιτουάνο και Σεαρά.

### Αμέρικα Μινέιρο

Τον Μάιο του 2013 ο Βίτορ Ούγκο εντάχθηκε στην ανδρική ομάδα της Αμέρικα Μινέιρο που αγωνιζόταν στη Σέριε Β του Βραζιλιάνικου ποδοσφαίρου. Στην διετία που αγωνίστηκε για την ομάδα της περιοχής του Μίνας Ζεράις, πραγματοποίησε καλές εμφανίσεις, κερδίζοντας το βραβείο του καλύτερου αμυντικού στην Σέριε Β το 2014, όταν και η Αμέρικα Μινέιρο ήταν ένα βαθμό μακριά από την άνοδο της στην Καμπιονάτο Μπραζιλιέρο Σέριε Α.

### Παλμέιρας

Στις 14 Δεκεμβρίου του 2014, ο Ούγκο εντάχθηκε στην Παλμέιρας με την μορφή μονοετούς δανεισμού και οψιόν αγοράς που μπορούσε να ενεργοποιήσει ο σύλλογος στο τέλος της σεζόν. Έκανε το ντεμπούτο του με την φανέλα της βραζιλιάνικης ομάδας στις 31 Ιανουαρίου 2015, για το περιφερειακό πρωτάθλημα της πολιτείας Παουλίστα (Καμπεονάτο Παουλίστα), στην νίκη με 3-1 απέναντι στην Αουντάξ. Γρήγορα έγινε ένας από τους αγαπημένους παίκτες των οπαδών του συλλόγου, καθώς και από τους κορυφαίους αμυντικούς στο περιφερειακό πρωτάθλημα. Πέτυχε το πρώτο του γκολ για λογαριασμό της Παλμέιρας στο παιχνίδι απέναντι στην Σάντος, ανοίγοντας το σκορ με κεφαλιά από εκτέλεση κόρνερ, στην νίκη με 2-1 για την Παλμέιρας. Λίγες αγωνιστικές αργότερα, στο παιχνίδι απέναντι στο Σάο Μπερνάρντο, πέτυχε με ανάποδο ψαλιδάκι το μοναδικό γκολ της αναμέτρησης, στη νίκη της Παλμέιρας με 1-0.

Τον Σεπτέμβριο του 2015 η Παλμέιρας απέκτησε το 50% των δικαιωμάτων του ποδοσφαιριστή από την Τομπένσε, για 6 εκατομμύρια ρεάλ, με τον Βίτορ Ούγκο να υπογράφει πενταετές συμβόλαιο με την ομάδα της βραζιλιάνικης Σέριε Α. Στην πρώτη του πλήρη σεζόν στον βραζιλιάνικο σύλλογο διατήρησε την θέση του στην ενδεκάδα και στις 2 Δεκεμβρίου 2015 κατέκτησε τον πρώτο τίτλο της καριέρας του, το Κύπελλο Βραζιλίας απέναντι στην Σάντος, στον πρώτο τελικό που διεξήχθη στο Allianz Parque, το νέο γήπεδο της Παλμέιρας.

Στις 27 Νοεμβρίου 2016 ο Βίτορ Ούγκο αναδείχθηκε πρωταθλητής Βραζιλίας με την Παλμέιρας, στην σεζόν όπου ήταν ο αμυντικός με τα περισσότερα γκολ που πέτυχε στο πρωτάθλημα, μαζί με τον Γέρι Μίνα, με τέσσερα γκολ και οι δυο τους. Επίσης μαζί με τον Χερομέλ, αναδείχθηκε ως ο καλύτερος αμυντικός του πρωταθλήματος, ενώ ήταν μέρος και της καλύτερης ενδεκάδας της Σέριε Α.

Ο Βίτορ Ούγκο βρίσκεται στην λίστα με τους 10 αμυντικούς με τα περισσότερα γκολ με την φανέλα της Παλμέιρας, ισοβαθμώντας στην ίδια θέση με τους Ενρίκε Αντριάνο Μπους (2008, 2011-2014) και Ρινάλντο Φρανσίσκο ντε Λίμα, γνωστός ως Νεν (2004-2008), με 14 γκολ και οι τρεις τους.

### Φιορεντίνα

Στις 5 Ιουνίου 2017, ο Βίτορ Ούγκο άφησε για πρώτη φορά στην καριέρα του το Βραζιλιάνικο πρωτάθλημα για λογαριασμό της Φιορεντίνα που αγωνίζεται στην Σέριε Α, υπογράφοντας τετραετές συμβόλαιο, με επιλογή για μονοετή επέκταση. Η ιταλική ομάδα απέκτησε το 100% των δικαιωμάτων του ποδοσφαιριστή, με κόστος 8 εκατομμυρίων ευρώ. Στις 11 Μαρτίου 2018, σκόραρε το πρώτο του γκολ με την φανέλα της ιταλικής ομάδας, απέναντι στην Μπενεβέντο. Αυτό ήταν και το μοναδικό γκολ του αγώνα, το οποίο και αφιέρωσε στον αρχηγό της ομάδας του και συμπαίκτη, Ντάβιντε Αστόρι που πέαθνε μια βδομάδα νωρίτερα, πανηγυρίζοντας κρατώντας ένα μπλουζάκι με την φωτογραφία του εκλιπόντος αμυντικού.

### Επιστροφή στην Παλμέιρας

Στις 29 Ιουλίου 2019, ο Βίτορ Ούγκο επέστρεψε στην ομάδα της Παλμέιρας, υπογράφοντας τετραετές συμβόλαιο. Στην δεύτερη του θητεία, ήταν μέρος της ομάδας που κατέκτησε το δεύτερο Κόπα Λιμπερταδόρες στην ιστορία του συλλόγου το 2020 και το πρώτο μετά από εκείνο του 1999, ενώ κατέκτησε και το περιφερειακό πρωτάθλημα της πολιτείας Παουλίστα, επίσης το 2020.

### Τράμπζονσπορ

Στις 5 Οκτωβρίου 2020, ο Βίτορ Ούγκο υπέγραψε τετραετές συμβόλαιο με την τουρκική Τράμπζονσπορ. Αποτέλεσε βασικό μέλος της ομάδας που κατέκτησε το πρωτάθλημα Τουρκίας την σεζόν 2021-2022, το πρώτο της ομάδας από την Τραπεζούντα μετά από 38 χρόνια, ενώ κατέκτησε και δύο Σούπερ Καπ Τουρκίας, το 2020 και το 2022.

### Μπαΐα

Στις 20 Μαρτίου 2023, ο Βίτορ Ούγκο επέστρεψε για τρίτη φορά στο Βραζιλιάνικο πρωτάθλημα, αυτή τη φορά για λογαριασμό της Μπαΐα. Στα τέλη Ιουλίου του ίδιου έτους, ο ποδοσφαιριστής ενεπλάκη σε διαμάχη με τον προπονητή της ομάδας Ρενάτο Πάιβα, με τον πρώτο να αμφησβητεί τις μεθόδους του προπονητή, μπροστά σε όλη την ομάδα. Μετά από μια έντονη συζήτηση που κράτησε πάνω από μία ώρα, ο Πάιβα τον απέκλεισε από τον επερχόμενο αγώνα με την Κορίνθιανς, χαρακτηρίζοντας τον ποδοσφαιριστή ως απείθαρχο.

### Παναθηναϊκός (δανεικός)

Στις 21 Ιανουαρίου 2024, ο Βίτορ Ούγκο ταξίδεψε στην Αθήνα προκειμένου να ολοκληρώσει την συμφωνία για τον δανεισμό του από την βραζιλιάνικη Μπαΐα στον Παναθηναϊκό, με την απόκτηση του από την ελληνική ομάδα να ανακοινώνεται δύο ημέρες αργότερα, στις 23 Ιανουαρίου. Η απόφασή του να μετακομίσει στην Ελλάδα επηρεάστηκε πολύ από την παρουσία του προπονητή Φατίχ Τερίμ στον πάγκο της ελληνικής ομάδας. Έκανε το ντεμπούτο του με την φανέλα του ελληνικού συλλόγου στην ήττα με 1-2 από τον Ατρόμητο στο πρώτο παιχνίδι της προημιτελικής φάσης του Κυπέλλου Ελλάδας.

Διεθνής καριέρα
---------------

Κλήθηκε στην εθνική ομάδα της Βραζιλίας τον Ιανουάριο του 2017, ως μέλος της αποστολής της για φιλικό αγώνα απέναντι στην εθνική Κολομβίας, ωστόσο δεν αγωνίστηκε.

Τίτλοι
------

Παλμέιρας
* Καμπεονάτο Μπρασιλέιρο Σέριε A: 2016
* Κύπελλο Βραζιλίας: 2015
* Κόπα Λιμπερταδόρες: 2020
* Καμπεονάτο Παουλίστα: 2020

Τραμπζονσπόρ
* Süper Lig: 2021–22
* Σούπερ Καπ Τουρκίας: 2020, 2022

Ατομικοί
* Αμυντικός της σεζόν στη Süper Lig: 2020–21

Παραπομπές
----------

1. ↑  Paulo, Por Fernando VidottoSão (15 Δεκεμβρίου 2014). «Zagueiro Vitor Hugo, ex-América-MG, assina com o Palmeiras por um ano». *globoesporte.com* (στα Πορτογαλικά). Ανακτήθηκε στις 7 Φεβρουαρίου 2024.
2. ↑  «Palmeiras vence o São Bernardo com gol de bicicleta e cenas inusitadas». *R7.com* (στα Πορτογαλικά). 22 Μαρτίου 2015. Ανακτήθηκε στις 7 Φεβρουαρίου 2024.
3. ↑  «Prass converte pênalti decisivo, Palmeiras vence Santos e é tri da Copa do Brasil». *ESPN* (στα Πορτογαλικά). Ανακτήθηκε στις 7 Φεβρουαρίου 2024.
4. ↑  «Agora é oficial: Vitor Hugo deixa o Palmeiras e é anunciado como reforço da Fiorentina». *ESPN* (στα Πορτογαλικά). Ανακτήθηκε στις 7 Φεβρουαρίου 2024.
5. ↑  «Fiorentina complete Vitor Hugo signing for reported €8million». *www.besoccer.com* (στα Αγγλικά). Ανακτήθηκε στις 7 Φεβρουαρίου 2024.
6. ↑  «Davide Astori: Fiorentina pay emotional tribute to former captain». www.bbc.co.uk. 11 Μαρτίου 2018.
7. ↑  «Palmeiras anuncia retorno de Vitor Hugo, que pode estrear em clássico no domingo». *ge* (στα Πορτογαλικά). 29 Ιουλίου 2019. Ανακτήθηκε στις 7 Φεβρουαρίου 2024.
8. ↑  Tito, The (30 Ιουλίου 2019). «OFFICIAL: Vitor Hugo sold to Palmeiras». *Viola Nation* (στα Αγγλικά). Ανακτήθηκε στις 7 Φεβρουαρίου 2024.
9. ↑  «Trabzonspor'a hoş geldin Vitor Hugo!». Trabzonspor. 5 Οκτωβρίου 2020. Ανακτήθηκε στις 5 Οκτωβρίου 2020.
10. ↑  TARDE, A. (20 Απριλίου 2023). «Vitor Hugo é apresentado no Bahia e quer "fazer uma grande história"». *A TARDE* (στα Πορτογαλικά). Ανακτήθηκε στις 7 Φεβρουαρίου 2024.
11. ↑  Cristianini, Matheus (1 Αυγούστου 2023). «Vitor Hugo 'apronta' no Bahia em polêmica com Renato Paiva». *www.minhatorcida.com.br* (στα Πορτογαλικά). Ανακτήθηκε στις 7 Φεβρουαρίου 2024.
12. ↑  «Επίσημα πράσινος ο Βίτορ Ούγκο». *www.sport24.gr*. Ανακτήθηκε στις 7 Φεβρουαρίου 2024.
13. ↑  «Στον Παναθηναϊκό ο Βίτορ Ούγκο». *ΠΑΕ ΠΑΝΑΘΗΝΑΪΚΟΣ*. 23 Ιανουαρίου 2024. Ανακτήθηκε στις 7 Φεβρουαρίου 2024.
14. ↑  «Βίτορ Ούγκο: «Δίνομαι στην ομάδα»». *pao.gr*. Ανακτήθηκε στις 7 Φεβρουαρίου 2024.
15. ↑  «Ο Ατρόμητος χάλασε το ντεμπούτο του Μπακασέτα με ανατροπή, 2-1 στη Λεωφόρο, και ήρωα τον Τσιντώτα». *www.sport24.gr*. Ανακτήθηκε στις 7 Φεβρουαρίου 2024.
16. ↑  «Robinho vuelve a selección Brasil ante Colombia en partido por Chapecoense». *Reuters* (στα Portuguese). 19 Ιανουαρίου 2017. Ανακτήθηκε στις 9 Μαΐου 2022. CS1 maint: Μη αναγνωρίσιμη γλώσσα (link)
17. ↑  «Süper Kupa Trabzonspor'un! (ÖZET) Başakşehir - Trabzonspor maç sonucu: 1-2» (στα Τούρκικα). Fanatik. 27 Ιανουαρίου 2021. Αρχειοθετήθηκε από το πρωτότυπο στις 27 January 2021.. Ανακτήθηκε στις 27 January 2021.
18. ↑  SABAH, DAILY (27 Οκτωβρίου 2021). «Champion Beşiktaş sweeps Fotomaç "Süper Lig Best of the Best" awards». *Daily Sabah* (στα Αγγλικά). Ανακτήθηκε στις 26 Νοεμβρίου 2022.

Εξωτερικοί σύνδεσμοι
--------------------

* (Αγγλικά) Προφίλ Βίτορ Ούγκο στο Soccerway
* Το προφίλ του Βίτορ Ούγκο στο Transfermarkt

|  |  |  |  |
| --- | --- | --- | --- |
| 

| π • σ • ε
Ποδοσφαιριστές ΠΑΟ – τρέχουσα σύνθεση |
| --- |
|  |
| 

* 2 Βαγιαννίδης
* 3 Χουάνκαρ
* 4 Πέρεθ
* 5 Σένκεφελντ (c)
* 6 Ζέκα
* 7 Ιωαννίδης
* 8 Μπακασέτας
* 9 Σπόραρ
* 10 Μπερνάρ
* 11 Λημνιός
* 12 Λοντίγκιν
* 14 Πάλμερ-Μπράουν
* 15 Ξενόπουλος
* 16 Τσέριν
* 17 Μαντσίνι
* 20 Ούγκο
* 21 Γεντβάι
* 22 Αϊτόρ
* 23 Μάγκνουσον
* 24 Σιδέρας
* 26 Φικάι
* 25 Μλαντένοβιτς
* 27 Κώτσιρας
* 29 Γιερεμέγιεφ
* 31 Τζούρισιτς
* 34 Παλάσιος
* 52 Βιλένα
* 55 Αράο
* 69 Ντρονγκόφσκι
* 77 Βέρμπιτς
* 90 Φρόκου
* 91 Μπρινιόλι
* 94 Ακαϊντίν
* 95 Μπιλάλ
* Προπονητής: Τερίμ

 |

 |